
M etrovacesa, la immobiliària que desallotjarà M iles de Viviendas (Sardenya), ho vol celebrar. Així ha anunciat a totes bandes que regalarà 3.000 euros a totes les persones que adquireixin una nova vivenda a l'stand que tenen al Barcelona M eeting Point. 


Okupació i centres socials 


Protesta a la Fira amb tall de trànsit i dinar popular 

Assalten la nova M iles de Viviendas el dia que 
s'inaugura la Fira Internacional de les Immobiliàries 

L'edifici es troba al carrer Comte Borrell. Al carrer Sardenya encara esperen el desallotjament 


Fòrum 2004: La Gran Impostura 


En 20 MINUTS CREMEN 220 MILIONS DE PESSETES AL PlROMUSICAL 

Comença el procés d'explotació 
privada dels edificis del Fòrum 


Barcelona.- El dimarts 28 a les nou del matí 
la policia ha iniciat el desallotjament de l'ed¬ 
ifici del carrer Comte Borrell. L'ordre estava 
signada el dia següent de l'okupació, però va 
ser ocultada als okupants, que van anar tres 
cops a demanar l'expedient i se'ls va denegar 
en base a excuses vàries. L'ordre, doncs, no 
s'havia notificat de cap forma. Al matí, doncs 
la policia nacional ha desallotjat l'edifici, 
prenent per sorpresa als habitants. Dues 
persones han estat dutes a La Verneda per 
no tenir papers. Al migdia han sortit, però 
ambduestenen un expedient d'expulsió, que 
pot ser recorregut en les següents 48 hores. 
A quarts de dues s'ha iniciat una mani¬ 
festació, duent tot de mobiliari i objectes 


(matalassos, estores, bombones...), que ha 
tallat diversos carrers fins arribar a plaça 
Espanya on se celebra una de les principals 
fires immobiliàries d'Europa, el Barcelona 
Meeting Point. El mateix dimarts s'inaugura 
la fira i comptarà amb la presència dels pres¬ 
idents de les immobiliàries europees més 
importants, així com de nombrosos polítics, 
encapçalats per Joan Clos. 

Una plaça Espanya guarnida per l'ocasió, amb 
banderoles de La Caixa i La Vanguardia, encor- 
batats amb bossetes plenes de totes aquelles 
ofertes atractives per especular i pantalles 
projectores de tots els «avantatges» de tot 
tipus diferents d'hipoteques. Un cop allà, en 
primer moment s'ha intentat entrar al recinte, 


però un fort dispositiu policial ha impedit el 
pas més enl là de les torres venecianes. Davant 
aquest impediment, s'han estès els bàrtuls per 
terra i s'ha iniciat una improvitzada concen¬ 
tració que pretén assenyalar els beneficiats de 
la bombolla immobiliària i especulativa. La 
concentració dura tot el dia i culminarà a les 
vuit del vespre amb una acció-cassolada con¬ 
tra la violència immobiliària, els desallotja¬ 
ments i el preu insostenible de la vida. En una 
Barcelona on sembla que aquesta tardor, altre 
cop, hi haurà una ofensiva política contra 
l'okupació, que ja ha començat amb els 
intents de criminalització d'aquest estiu, el 
mínim que es pot fer és assenyalar immobil¬ 
iàries i polítics com uns dels beneficiats i 
responsables de la precarització de les nos¬ 
tres vides. L'antic edifici de Miles al carrer 
Sardenya encara no ha estat desallotjat tot i 
que ja hi ha una ordre en mans de la Jefatura 
de Policia. Contra-lnfos 28/ 9/ 04 

El desallotjament de 
Kan Ferro se suspèn 

Sant Cugat/ Vallès Occidbjtal.- Dimarts 28 
era la data fixada pel desallotjament de Kan 
Ferro que havien de realitzar els mossos 
d'esquadra. El mateix matí, un cotxe amb 
tres mossos d'esquadra i un personatge de la 
Generalitat es va presentar a la porta de la 
vivenda. Els mossos van comunicar als habi¬ 
tants, que tenien fins l'l d'octubre per 
marxar de la casa «voluntàriament», En el 
cas que no ho fessin, es procediria a fixar 
una data de desallotjament en ferm. 

Contra-lnfos28/ 9/ 04 


Barcelona.- General Location Events, Marina- 
Premià, Diagonal Mar, Indra, Agbar, La Caixa, 
ACS, FCC i tantes altres companyies ja es 
freguen les mans després de la finalització del 
Fòrum. La gestió dels grans edificis absoluta¬ 
ment privada convertirà el recinte en una font 
d'ingressos amb la celebració de grans con- 
gressos de sectors de l'economia farmacèutica 
i sanitària, informàtica i de computació, del 
món de l'automòbil i les energies fòssils, etc... 
Els marges de beneficis d'aquestes empreses 
s'hauran vist incrementats àmpliament 
després del tracte tancat sota secret de 
sumari amb el director general Jordi Oliveras, 
un tracte que ha possibilitat l'augment del 
patrocini per intentar arri bar al dèficit zero del 
Fòrum 2004. Ja es parla extraoficialment de la 
data del 2008 com a moment de l'obertura 
total del recinte perquè hi accedeixen els i les 
ciutadanes de Barcelona. Ara bé, aquesta 
obertura serà difícil tenint en compte que la 
zona de banys, la illa Pangea, el port, l'Edifici 
Fòrum, el Palau de Congressos i part de la 
plaça ja han estat concedides a la gestió pri¬ 
vada. L'ajuntament s'ha venut un tros de ciu¬ 
tat. De fet ja s'han començat a construir pilars 
al damunt de la plaça per tal de construir-hi 
nous hotels que havien quedat paralitzats per 
realitzar-hi l'esdeveniment. 

L'últim dia de la Gran Mentida 
El dia 141 de l'esdeveniment va tenir més del 
mateix. Una hora abans de l'inici de la cer¬ 
imònia de clausura, desenes de persones van 
ser expulsades a cops i empentes d'alguns 
dels edificis del recinte, fet que va provocar 
protestes i insults amb els agents de la policia 
nacional. S'havia de netejar la zona ja que 
estaven a punt d'arribades les autoritats 
monàrquiques i institucionals. Després del 


cant de Jaume Sisa (al que s'hi va sumar un 
Joan Clostararejant pàrrafscom:«... casa me¬ 
va és casa teva, si és que hi ha cases d'algú»), 
una enorme muntanya de pólvora i sofre s'en¬ 
cenia sobre la línea costanera, cremant en 20 
minuts prop de ]20 milions de pessetes en un 
Piromusical que va deixar l'aigua plena de res¬ 
tes químiques i papers surant a la superfície. 
Repartiment del pastís 
Mentrestant, a l'exterior unes 200 persones 
amb pancartes i cartells sortien des de la 
torre Agbar per participar de la convocatòria 
de l'Assemblea de Resistències. Una gran 
«caca» amb el logo del Fòrum obria la marxa, 
amb tot de mosques amb etiquetes de multi¬ 
nacionals que vorejaven tan ric reclam. 
Diverses persones vestides de cambreres ofe¬ 
rien pà sec als i les vianants i als passatgers del 


Trambesòs, aquest suculent canapè duïa la 
inscripció «Això és tot el que treuràs del 
Fòrum... i encara gràcies». Després d'omplir 
d'enganxines de boicot la façana d'Indra, de 
plantar un arbre al solar de Central Park (on hi 
volen fer un gratacels) i de xiular a les portes 
de Diagonal M ar, es va arribar a les portes del 
recinte on esperava un cordó policial. 

Un enorme pastís per repartir-se 
Sota una lona negre varen aparèixer 11 
enormes triangles de 2 metres que configu¬ 
raven un pastís. D'un dels trossos i sota el 
ritme de la Samba do Bahia va sortir un 
doble de l'alcalde Joan Clos, que va anar 
repartint els bocins entre les multinacionals 
patrocinadores del Fòrum i responsables de 
moltes de les grans destruccions culturals i 
mediambientals del planeta. Entre els que 
recollien premi en forma de pastís hi ha 
haverjordi Oliveras,Alícia Koplovitz, Rodol- 
fo Martín Villa i Ricard Fornesa. La cercavila 
es va desconvocar mentre començaven a 
cremar-se les primeres racions de pólvora 
del Piromusical. Contra-lnfos28/ 9/ 04 



Els antiavalots rodejant l'edifici del carrer Comte Borrell durant el desallotjament. 



El rebuig al Fòrum, les lluites veïnals i la defensa dels i les antifeixistes presents a la M ercè. 























Antifeixisme 


S'engega una campanya de suport econòmic per afrontar el judici 

Un mes després en Roger continua greu 

Vila de Gràcia.- Després d'un mes de l'agressió per part d'un grup de caps rapats d'ideologia 
utradretana, en Roger, el company que va resultar ferit de gravetat, continua a l'hospital en 
estat greu. Des d'alguns col·lectius del barri s'està engegant una campanya de recollida de 
diners per tal de poder afrontar totes les despeses del judici, preparar una bona acusació i 
una bona defensa pels companys que els agressors estan intentant implicar. Cal recordar 
que tots els agressors, fins i tot l'autor material de l'apunyalament, estan en llibertat. Sabent 
que ells compten amb uns bons recursos econòmics i un bon advocat, s'ha contractat a un 
dels millors advocats criminalistes i es per això que es demana la solidaritat econòmica que 
es pugui oferir. El compte corrent que s'ha obert és: 2D0-0886-03-0]D083-]897. 

Contra-lnfos 28/ 9/ 04 


Criminalització dels moviments socials 


Preso per a dos joves de Terrassa 


"La calle es m ía" s'im posa a Barcelona 


Es DONA A CONÈIXER UN NOU CAS DE BRUTALITAT 


La Guàrdia Urbana continua apallissant 
ciutadans als carrers de Barcelona 


Casc Antic/ Barcelona.- «Una matinada de fa 
tres setmanes, quatre joves que caminaven 
pel carrer Nou de la Rambla van ser sorpre¬ 
sos per tres agents de la Guàrdia Urbana 
(G.U). Un dels joves, que s'estava fent un 
porro en aquell mateix moment, va ser abor¬ 
dat violentament pels policies i obligat a 
entregar la petita pedra de haxís que tenia 
per consum propi i a identificar-se. Però els 
tràmits rutinaris que, suposadament, 
s'estableixen en aquests casos, desenca¬ 
denaren en un cas més d'abús policial. A base 
de cops i fent ús de les porres, els agents van 
tirar el noi al terra per emmanillar-lo. Amb el 
noi estès de cap per avall i les mans darrera 
l'esquena, els cops no van parar. De la comis¬ 
saria de la Policia Nacional del carrer on pas¬ 
saven els fets, van sortir uns ]5 policies més 
que també s'afegiren al ball de bastons. Cap 
dels policies va permetre a base d'empentes 
que les alt res tres persones que presenciaven 
perplexes els fets s'acostessin al detingut. Els 
agents de la G.U van endur-se el noi amb la 


furgoneta i allà van continuar amb les amen¬ 
aces i els cops fins conduir-lo a la comissaria 
de les Rambles, Allà va parar el maltracta¬ 
ment físic però no les vexacions. El detingut 
va estar enmanillat durant tota la nit i l'agent 
que més havia "disfrutat” durant la detenció 
va ser l'encarregat de vigilar la cel·la i no va 
parar de colpejar la reixa cada vegada que el 
noi intentava dormir. El mateix policia va ser 
qui el va acompanyar al reconeixement 
mèdic amb les pertinents amenaces prèvies. 
Finalment, el noi va sortir en llibertat i amb 
el cos ple d'hematomes, cap a les dotze del 
migdia del dia següent acusat de resistència i 
desobediència a l'autoritat i tenència il·lícita 
de drogues, Tres setmanes més tard, les tres 
persones que durant aquella nit havien 
recorregut les dues comissaries on es van 
desenvolupar els fets per saber com i on es 
trobava el seu amic, han rebut un telegrama 
on se'ls informa que estan denunciats també 
per un delicte de desobediència. Així de sur- 
realista...» Els i les afectades 28/ 9/ 04 


Terrassa/ Vallès Occidental.- El passat 8 de 
setembre es va realitzar el judici polític con¬ 
tra dos joves egarencs acusats d'ultratges a 
Espanya, atemptat i desordres. L'objectiu 
d'aquest, segons el SAT (Solidaritat Antire- 
pressiva de Terrassa), era el de «castigar tant 
a les persones acusades com al conjunt de 
moviments socials i dissidència política a 
Terrassa, tractant d'atemorir a la resta de 
persones perquè no intentin fer el mateix i 
no protestin». Tot i que en cap moment es 
va demostrar la participació del joves als 
fets concrets dels quals se'ls acusava, la sen¬ 
tència condemnatòria ha arribat: 2 anys i 3 


mesos de presó més 8 mesos de pena multa 
per un, i 1 any i 6 mesos de presó més 7 
mesosde pena multa per l'altre. De moment 
es troben a l'espera de presentar el recurs 
d'apel·lació a l'Audiència Provincial. En pro¬ 
testa contra aquests fets, el passat 23 de se¬ 
tembre unes 300 persones es van manifestar 
pels carrers del centre de Terrassa, passant 
per davant dels jutjats on es va pintar una 
immensa bandera espanyola ratllada al te¬ 
rra, en protesta contra la condemna dictada 
pel jutge Rovira del Canto. La manifestació 
va acabar davant de l'Ajuntament on es va 
llegir un comunicat. Contra-lnfos28/ 9/ 04 


Campanya contra l’aïllament de la Laura Riera 


Terrassa/ Vallès Occidental.- «Desde Rescat, 
col·lectiu de suport a presos i preses polí¬ 
tiques catalanes, s'han convocat unasèriede 
mobilitzacions per denunciar el règim d'in¬ 
comunicació de la presa terrassenca Laura 
Riera. S'han fet uns cartells denunciant la 
situació i unes postals amb la direcció i el 
segell enganxats. La intenció és que es dis¬ 
tribueixin els cartel Is al màxim possible i que 
s'enganxin per tot arreu per tal de que es vis- 
ibilitzi la situació, Les postals són perquè es 
faci un enviament massiu a la Laura per 
demostrar-li, ara més que mai, que no està 
sola. Els cartells i les postals les podeu rec¬ 
ollir a l'Espai Obert, La Torna, l'Arran o al 


Els fets del Bemba, la nova taxa 
de residus i els centres socials, 
posen als «Bustos» a la corda fluixa 


Nova concentració per Palestina a Barcelona 

Barcelona.- El dilluns 27 es va celebrar una concentració en suport de la lluita del poble 
palestí a la que es van arribar a concentrar unes setanta persones, Es van fer diversos parla¬ 
ments, un dels quals va explicar l'acció que s'ha dut a terme durant aquest estiu en el mateix 
mur israelià, que consistia en concentracions d'activistes de tot el món, entre els quals hi 
havia una representació catalana, per protestar contra la construcció il·legal d'un mur que 
condemna ei poble palestí al confinament dins del camp de concentració més gran de tota 
la història. Aquest concentració es fa cada any durant una jornada internacional que vol fer 
una crida per recordar la situació inhumana en que es troben més de tres milions de per¬ 
sones als territoris ocupats. Contra-lnfos 28/ 09/ 04 


Sabadell/ Vallès Occidental.- A Sabadell ha 
començat la tardor amb bastanta crispació. 
El consistori té damunt la taula varis 
assumptes pendents que comencen a passar 
factura a la gestió pèssima que fins avui ha 
caracteritzat el govern de Manuel Bustos. El 
Centre Social Can Barba ha afirmat que con¬ 
tinuarà resistint després que fossin «convi¬ 
dats» per part de l'Ajuntament a abandonar 
la casa. L'Assemblea d'Okupes emeté un 
comunicat en què decidien continuar a la 
casa després que fossin rebutjades les pro¬ 


Consell de la Juventut de Terrassa, o si ho 
preferiu, podeu demanar-les per correu 
electrònic a info@rescat.org, tanmateix el 
cartell també el podreu descarregar o 
imprimir des de la pàgina: www.rescat.org. 
Per tal de denunciar la situació de la Laura 
us demanem que durant la setmana del 4 al 
9 d'octubre es facin pancaretes i pintades 
amb el lema: Aïllament és Tortura. Llibertat 
Preses/ os polítics. El 30 de setembre, a les 
20h hi haurà una concentració a la Plaça 
Raval del Montserrat, davant l'ajuntament 
de Terrassa, i el 6 d'octubre, a les ]9:30h, 
concentració a la Plaça del Centre (metro 
L3) a Barcelona.» Rescat 28/ 9/ 04 


ELS MITJANS SILENCIEN LA SONORA I NOMBROSA PROTESTA 

Plaça Sant Jaume s'omple de pancartes contra 
l'especulació durant el pregó de la Mercè 

Barcelona.- Totes les webs dels mitjans de comunicació catalans van censurar la protesta 
d’unes 700 persones durant el pregó de la Mercè. Quinze col·lectius diferents van portar 
pancartes i xiulets. La sonora protesta que va tenir lloc a la plaça de Sant Jaume durant la 
lectura del pregó, una protesta dirigida als polítics i que va respectar els actes festius que 
després es van fer a la plaça, va desaparèixer de les cròniques al voltant de la inauguració 
de la Festa Major de la Mercè. Prop de 700 persones amb més d'un centenar de pancartes 
van portar fins al pregó algunes de les reivindicacions de la Barcelona quotidiana coac - 
cionada pel consistori. La comissió veïnal pel Soterrament de les Vies al barri de Sants, la 
Coordinadora contra l'especulació de Ciutat Vella, els veins del carrer Carabassa, col·lectius 
de Nou Barris contra l'especulació, la Coordinadora 22@, l'Assemblea de Resistències al 
Fòrum, el col·lectiu Forumatón, gent desnonada del Raval, el col·lectiu d'immigrants de 
Santa Coloma i la Plataforma Antifeixista van ser algunes de les rúbriques de les pancartes 
desplegades. Les cròniques de les webs d'El Periódico, Diari de Barcelona, La Vanguardia o 
Vilaweb entre d'altres no van fer ni un sol comentari de les protestes als textos que parlaven 
del pregó, A l'edició escrita de l’endemà hi va aparèixer alguna referència. 

Des de l'interior del Saló de Cent 

Des de l'interior del Saló de Cent de l’ajuntament des d’on es feia l’acte institucional, es 
podia escoltar un soroll de fons de clàxons, xiulets i cassoles mentre parlava l’alcalde Joan 
Clos, que va decidir finalment donar per inaugurada la festa major sense sortir a la bal - 
conada tal i com és tradicional. Jordi Portabella va treure el cap poc més de 10 segons i es 
va endur una sonora escridassada. Una hora abans, un centenar de treballadors i treballa - 
dores de Parcs i Jardins també havien realitzat la seva protesta contra el procés de pri - 
vatització d'aquest servei municipal a la mateixa plaça de Sant Jaume, continuant amb les 
protestes de les últimes setmanes. Contra-lnfos 28/ 9/ 04 


postes d’autogestió de l’espai. Per altra 
banda, s’ha reobert el cas Bemba pel qual 
onze joves poden ser condemnats per 
atemptat contra l’autoritat. Alhora però, les 
càrregues de la matinada del 27 de setembre 
del 2003, van generar desenes de denúncies 
als jutjats pel qual s’obrí paral·lelament un 
altre procés en el qual figuren com a impu¬ 
tats entre d’altres, un comissari del cos 
nacional de policia, policies locals i dos regi¬ 
dors de l’Ajuntament, Ayuso i Paco Bustos. 
Seguint els fets, el dilluns 27 de setembre, 


un any després, unes dues-centes persones 
s'aplegaren davant el consistori per remar¬ 
car la inocència d'aquestes onze persones i 
la responsabilitat d'ambdós regidors que 
presenciaren les càrregues i contribuïren a 
les detencions. Finalment, un dels conflictes 
seriosos que ha emergit a la ciutat és el ref¬ 
erent a la taxa de residus que pretén 
imposar l'Ajuntament. 

La Federació d'Associacions de Veïns va 
oposar-se frontalment des del primer 
moment a la nova taxa, afegint-s'hi posteri¬ 
orment d'altres sectors de la ciutat com els 
comerciants. El passat divendres 24 d'oc¬ 
tubre la mateixa FAV havia convocat un acte 
informatiu obert al Centre Cívic Ca n'O riach 
per explicar la taxa. Allí hi acudiren dos regi¬ 
dors, Sànchez i M anau que amb una actitud 
prepotent intentaren boicotejar l'acte dem¬ 
anant que se'ls concedís la paraula. Una veg¬ 
ada concedida la paraula, després dels dos 
minuts que tothom podia parlar, volgueren 
continuar amb la seva exposició. 
Posteriorment, varis veïns començaren a 
demanar que marxessin, petició que dene¬ 
garen. Finalment, marxaren de la sala enmig 
d'empentes i crits de veïns i veïnes indig¬ 


nades amb l'actitud agressiva i prepotent 
d'ambdós regidors. Continua empeu la con¬ 
vocatòria de la Federació de concentració el 
proper dimecres 29 davant l'Ajuntament per 
protestar contra la taxa, A tot plegat també 
cal sumar-hi les mobilitzacions que han 
anunciat els treballadors del servei d'escom¬ 
braries de cara el nou conveni. 

M anero continua agredint la vivenda 
del Palauet amb impunitat total 
Enmig d'aquest clima, el Palauet fóu tornat 
atacar. Així, Enderrocs Sabadell a encàrrec 
de la Constructora Manero aparegué a la 
casa enderrocant les parets del pati i una 
habitació amb una excavadora. També 
tiraren a terra un tros de paret del solar 
annex al Palauet per tal que la casa quedés a 
mercè de qualsevol. El Consistori ha atorgat 
reiteradament la llicència d'enderroc a la 
constructora tot i sabent, que la casa a l'ac¬ 
tualitat es troba okupada. Diumenge 26, una 
seixantena de persones recorregueren el 
centre de Sabadell denunciant la «màfia 
immobiliària» de la ciutat. 

Contra-lnfos 28/ 9/ 04 






Estudiantil 


Defensa dels espais naturals 


S'està plantejant obrir expedient a dos estudiants 

Actes de protesta a l'obertura del curs 
de la UPF i la Universitat de València 


Barcelona.- El passat 27 de setembre els 
sindicats estudiantils de l'esquerra indepen¬ 
dentista Coodinadora d'Estudiants dels 
Països Catalans (CEPC) i Alternativa Estel van 
mostrar el seu rebuig davant la presència de 
Pasqual Maragall, Carles Solà i Joan Clos 
entre d'altres en l'acte d'inauguració del curs 
de la UPF. Unes 20 persones irrompiren en 
l'auditori on es produia l'acte xiulant als 
membres de la comitiva i repartint un comu¬ 
nicat on s'acusava al tripartit de no haver 
mogut un dit per erradicar la LOU, tot i que 
uns mesos enrrera s'hi declaraven en contra. 
També es denunciava l'afany privatitzador 
del PSC-PSOE en l'àmbit de l'educació 
seguint la seva línia de govern i per tant, la 
seva aposta per la implantació del nou Espai 
Europeu d'Ensenyament Superior, a través 
del Procés de Bolonya, fet que portaria als i 
les estudiants a la precarització i a l'eli- 
tització del sistema estudiantil. S'acusava al 
partit de Maragall d'agredir la unitat de la 
llengua al intentar diferenciar el català i el 
valencià i, per últim es feia un crit al No a la 


Constitució Europea. Per acabar, els estudi¬ 
ants van desplegar una pancarta darrera la 
taula on es llegia "N i catalanistes ni d'esquer¬ 
res. Fora polítics i empresaris de la universi¬ 
tat”. Com a anècdota, un dels membres de la 
comitiva va cridar feixistes als estudiants. 
Serà que algú volta una mica confós? 
València.- Per altra banda, el passat divendres 
24 també tingué lloc l'acte d'opertura de la 
Universitat de València. Aquest cop, dos 
membres de la CEPC tragueren una pancarta 
en el moment que el conseller Justo Nieto 
prengué la paraula, al mateix temps que 
interromporen el seu discurs durant uns min¬ 
uts per preguntar-li a l'equip rectoral de la 
Universitat "perquè convidava a aquesta gent 
que no ens aprova els estatuts, que ens ofega 
econòmicament, que potencia el seccec- 
cionisme, que intenta acabar amb l'ensenya¬ 
ment públic..." Membres de la Policia 
Nacional identificaren alsjoves mentre se'ls 
amenaçava de detenir-los. Des del rectorat 
s'està plantejant obrir-los-hi expedient. 

Contra-lnfos 28/ 9/ 04 


La Vall de Santa Creu atacada 

per interessos urbanístics 

La Vall de Santa Creu/Alt Empordà - La Vall 
de Santa Creu es un veïnat que pertany al 
municipi del Port de la Selva i que actual¬ 
ment està protegit per la Llei de Protecció 
del Parc Natural de Cap de Creus de 1998. 
Aquest veïnat vinculat al monestir de St. 
Pere de Rodes i a tot el paisatge que l'envol¬ 
ta ha resistit, tot i estar en plena Costa 
Brava, a l'espiral d'urbanització de la zona i 
gairebé no ha patit cap modificació en els 
darrers segles. Justament ara, l'ajuntament 
del Port de la Selva ha aprovat en el seu nou 
P.G.O.U la construcció de noves i segones 
residències a la Vall, fet que suposa l'aug¬ 
ment del 50% dels habitatges. Ara fa un any 
l'Associació d'amics Les Amèriques de La vall 
de Rodes van solicitar diferents entrevistes 
amb membres dels partits que llavors 
estaven a l'oposició, PSC i ICV. Tant Boada 
com el propi Manel Nadal es van posicionar 
del costat de l'Associació i van declarar que 
la Vall de Santa Creu no seria exclosa del 
Parc N atural de Cap de Creus. Això, per tant, 
suposaria la incompatibilitat amb el nou Pla. 
Després d'un any d'aquest posicionament, el 
gobern del tripartit fa un gir de ISO graus i 
defensa en les comisions d'urbanisme la 
possible urbanització de la Vall de Sta. Creu 
des de la conselleria de Política Territorial i 
Obres Públiques. El pròxim dia 29 de 
Setembre la comissió d'Urbanisme de 
Girona segurament aprovarà que la Vall de 
Sta. Creu passi a ser sòl urbanitzable. Desde 
la Associació ja s'ha preparat una resposta a 
aquesta desisió. Contra-lnfos 28/ 9/ 04 

Invasió d’Irac: 

la massacre continua 

13.987 

CMLS IRAQUIANS ASSASSINATS DE DEL20 DE MARÇ 


7.636 

MILITARS DE LA COAUCIÓ INVASORA FERITS 

1199 

SOLDATS DE LA COAUCIÓ INVASORA MORTS 
(E durant l'última setmana) 


Trenquem l'aïllament de 
la presa política Laura Riera 

30 DE SETEMBRE, 20l·l RAVAL DEL MONTSERRAT DE ÏERRASSA 
6 d'octubre, ]9.30h Pd\ça del Centre (L-3). A Barcelona. 

Divendres Id'octubrea les 20h a la plaça Països Catalans 

M assa Crítica dins del D-Form 

Fabrica TDN, c/ del Treball 125, Poble Nou. <M >Selva de Mar (L-4) 

Festival D-Form, 1-2-3d'Octubre 

(Més informació a:http:/ / www.deform.org) 

Dimarts 5 d'octubre a les Dh del matí ctra. santa eulàlia 145 

Defensem l'Hortet de Santa Eulàlia 


Col·lectius i contrainformació 


«La diversitat és la clau, les nostres 
diferències són la nostra gran força» 


Barcelona.- «La cultura no es pot definir 
només en termes dels esdeveniments com¬ 
ercials de gran escala que utilitzen per al 
nostre entreteniment. La cultura també exis¬ 
teix en el desig de la gent per a expressar-se, 
independentment o com col·lectius autò¬ 
noms, també dins dels àmbits alternatius de 
la societat, Creiem essencial la necessitat de 
reivindicar i celebrar aquestes expressions 
en públic sota la nostra concepció i inter¬ 
pretació de la cultura. D-Form és una exper¬ 
iència en temps real que desafia deliberada¬ 
ment els conceptes de consumisme corpo¬ 
ratiu i, al mateix temps, facilita actituds 
alternatives i positives; un festival de tres 
dies de durada a la ciutat de Barcelona que 
serà una única i eclèctica experiència per a 


Butlletí setmanal 

Gontra-Infos 


tel: 93.442.62.53 

correu electrònic: 

«zitzania@sindominio.net» 


Encara pots comprar 
SAMARRETES DEL FOTUT 2004 
PER L'AUTOGESTIÓ DEL BUTLLETÍ 


Solidaritat econòmica 
amb ei Gontra-Infos 

Ens pots fer aportacions al compte 
2030-0163-09-30 0 0 0 0 4892 Caixa de Girona 


totes i tots els participants, tant expositors 
com assistents. El projecte D-Form és un 
projecte obert i horitzontal. Per aquesta raó 
la Fàbrica TDN s'ha convertit durant el mes 
de Setembre, en un nucli central d'opera¬ 
cions, reunions i tallers variats. Qualsevol 
persona pot venir a aprendre, assajar o 
ensenyar disciplines artesanals i noves habi¬ 
litats a/ amb altres grups. 

Gent de tota Europa 

Artistes internacionals que van arribant en 
els seus grans camions es barregen amb els 
col·laboradors, voluntaris i col·lectius de 
Barcelona que cada vegada mésaugmenten i 
uneixen les seves forces. Les decisions es 
prenen en assemblees multitudinàries que 
transcorren mentre el col·lectiu de la TDN 


ofereix hospitalitat i una cuina ètica i varia¬ 
da per als participants. Un gran espai creatiu 
per a tothom en una nova fàbrica de somnis. 
La zona D-Form serà una gran instal·lació 
interactiva i innovadora, composta predomi¬ 
nantment de materials no utilitzats i reci¬ 
clats, construïda especialment per a aquest 
esdeveniment. Dinse d'aquesta zona futuris¬ 
ta una gran varietat d'artistes, músics, cien¬ 
tífics, performers, intrusos i activistes so¬ 
cials podran conectar i experimentar amb un 
model organitzatiu basat en la convergència 
de les nostres energies, idees, i habilitats. 
D'aquesta manera es crearà un espectacle 
únic que celebrarà l'existència de la nostra 
identitat d'avui.» D-Form 28/ 9/ 04 


Lluites laborals contra la precarieíat 


Concentració en solidaritat a dos joves gironins 

Girona.- El dimecres 29 de setembre a les Uh del matí seran jutjades dues persones que el 
passat 18 de M aig del 1999 van participar en una concentració contra les Empreses de Treball 
Temporal (ETT) a la Plaça de l'Ajuntament de Girona. Aquest actefóu organitzat per la Mesa 
Cívica pels Drets Socials de Girona, la qual estava formada per unes quantes entitats. La 
intenció dels concentrats era poder accedir al ple municipal per presentar una moció contra 
les ETT’s i la precarietat laboral. Cap partit amb representació al consistori va mullar-se 
perquè la moció arribés a votació. A l'arribar a l'Ajuntament es van trobar amb un cordó de la 
policia municipal que els impedia accedir al ple. Un regidor socialista va sortir pretenent que 
callessin perquè no es podia desenvolupar el ple amb normalitat, i quan se li va explicar la 
proposta va respondre que la concentració no representava res i era formada per una colla 
de «feixistes». L'únic que va aconseguir fóu encendre els ànims dels concentrats que van 
intentar entrar al ple amb una pancarta, un megàfon i un tambor. Immediatament la policia 
va començar a repartir cops de porra, Posteriorment als fets, després d'uns mesos, va arribar 
una citació judicial a dos dels participants dels actes que van ser denunciats per la policia 
municipal. S'ha convocat un concentració el proper dimecres 29 de setembre a les Uh del 
matí davant elsjutjats de Girona. El Forn -(-Contra-lnfos 28/ 9/ 04 


t^sL'oratge de la setmana vinent 


Dimecres 29 

Dijous 30 

Divendres 1 

Dissabte 2 

Diumenge 3 

Dilluns 4 

Dimarts 5 

Durant aquesta setmana tornaran a pujar les temperatures. Les mínimes voltaran els 18 graus i les màximes properes 
als 25. El cel en general estarà serè i sense núvols, tot i haver-hi una lleugera calitja a les zones costaneres. La 
nuvolositat augmentarà a partir de dilluns al vespre i dimarts pot caure algun ruixat feble a la meitat nord de Catalunya. 























































